stanford-oval/wikipedia huggingface dataset:
רשות מיסים

רשות מיסים היא רשות ממשלתית האחראית על גביית מיסים עבור המדינה. כתלות בסמכויות אשר ניתנות לה, היא עשויה להיות אחראית גם על איתור וטיפול בהשתמטות ממס ועל ביצוע ביקורות מזדמנות בקרב משלמי מס על מנת לוודא שהם לא מקטינים את תשלומי המס שלהם בצורה לא חוקית.
רשויות מיסים לפי מדינה

ישראל ישראל – רשות המיסים בישראל
אוסטרליה אוסטרליה – משרד המיסים האוסטרלי (אנ')
איטליה איטליה – סוכנות ההכנסות האיטלקית (אנ')
ארצות הברית ארצות הברית – שירות הכנסות הפנים
בריטניה בריטניה – ההכנסות והמכסים של הוד מלכותה (אנ')
גרמניה גרמניה – משרד המיסים המרכזי הפדרלי (אנ')
דרום אפריקה דרום אפריקה – שירות ההכנסות הדרום אפריקאי (אנ')
הולנד הולנד – מינהל המס והמכסים (אנ')
יפן יפן – סוכנות המס הלאומית (אנ')
מקסיקו מקסיקו – שירות מינהל המס (אנ')
הרפובליקה העממית של סין הרפובליקה העממית של סין – מינהל המיסים הארצי (אנ')
ספרד ספרד – סוכנות המס הספרדית (אנ')
הפיליפינים הפיליפינים – לשכת ההכנסה הפנימית (אנ')
פקיסטן פקיסטן – מועצת ההכנסות הפדרלית (אנ')
קנדה קנדה – סוכנות ההכנסות של קנדה (אנ')
רוסיה רוסיה – שירות המיסים הפדרלי של רוסיה
שאול בראך

| --- | --- |

הרב שאול בראך
 לידה:  25 בפברואר 1865 כ"ט בשבט ה'תרכ"ה
 פטירה:  5 בפברואר 1940 (בגיל 74) כ"ו בשבט ה'ת"ש קושיצה, ממלכת הונגריה 
 מקום פעילות:  קאשוי, קרולי, מאגנדורף
 תקופת הפעילות:  ? – 5 בפברואר 1940 
 תפקידים נוספים:  רב קאשוי, קרולי, מאגנדורף
 רבותיו:  משה שיק 
 חיבוריו:  משמרת אלעזר, דרושים, אהבה בי, סוגיות הש"ס, שאול שאול, אבות על בנים
 
הרב שאול בראך (כ"ט בשבט ה'תרכ"ה – כ"ו בשבט ה'ת"ש; 25 בפברואר 1865 – 5 בפברואר 1940) היה פוסק הונגרי-צ'כוסלובקי, אב בית דין מאגנדורף, קרולי וקאשוי.
חייו

נולד בשנת ה'תרכ"ה, לאמו ליבא (בת הרב יעקב מאיר צבי פרידלנדר מחבר הספר "דרך ימה") ולאביו הרב אלעזר בראך. במקור שם המשפחה היה פרערא, על שם העיר פרערא שבצ'כיה, בה גרה המשפחה דורות רבים, אולם סבו של הרב שאול יחד עם ששת אחיו שינו את שמם מפרערא לבראך.
נשא לאישה את רבקה בת הרב נפתלי. לאחר הבר מצווה יצא לישיבת חוסט והספיק ללמוד תשעה חודשים אצל מהר"ם שיק לפני שנפטר. לאחר מכן המשיך את לימודיו אצל החתן סופר בישיבת מטרסדורף. היה נוסע לאדמו"רים מסיגט ועמד בקשר גם עם חסידות באבוב.
רבנות

במשך שמונה עשרה שנה כיהן כרבה של העיר מאגנדורף, כיום בדרום מערב סלובקיה. במשך ארבע עשרה שנים כיהן כרבה של העיר קרולי. כשבע עשרה שנה לפני פטירתו, בסביבות שנת 1923 התמנה לכהן כרבה של העיר קאשוי. בכל עיר בה כיהן כרב היה מוסר ומפיץ לציבור את משנתו החריפה נגד הציונים וכנגד אגודת ישראל. עליהם כתב:
כל מי שמאמין בתורת משה ירחק מאוד מאהלי ציונים ומזרחים וימנע מלאכול ולשתות אצלם כמו אצל נכרים והי' ראוי להבדילם מקהל ישראל.
על הרב קוק כתב:
הוא מסית ומדיח כירבעם בן נבט, לא רציתי להזכיר שמו המרומז בישעיה' כ"ח ח' (כי כל שלחנות מלאו קיא ר"ת אברהם יצחק קוק)... דקרובים דרכיו לאותו האיש ... ויש תקוה טובה שגם הוא יתנצר יפסק שפע הציוניסטין ממנו... וכל אשר יכבד אותו הוא ממש כמשתחווה לע"ז.
עמד בראש ישיבה גדולה, פרסם במשך חייו כעשרה ספרי רוח תרבות והלכה בנושאי דת. על שמו נוסד בית הספר "שאול בחיר ה'". תלמידו ישראל ארליך הוציא לאור ספר ביוגרפיה על הרב בראך. העובדות בספר נלקטו גם מתלמידי בית הספר ומאנשי רוח שהלכו לאורו. ביום שני כ"ו בשבט ה'ת"ש 5 בפברואר 1940 נפטר הרב שאול בראך.
ספריו

משמרת אלעזר, על המועדים
בהיות הבוקר, דרושים על חג השבועות
גבעת שאול, על חודש אלול
וַיִּשָּאֵל שאול חלק א' וב', שו"ת
חלק לעולם הבא, על מסכת אבות
טוב דברך, על הגדה של פסח
ליבא בעי, חידושים
אבות על בנים, על מסכת אבות
שאול שאל, בירורים בהלכות ביורה דעה
לקריאה נוספת

ישראל ארליך, שאול בחיר ה', באתר היברובוקס
תולדות חייו ספר גדולת שאול, מאת הרב נפתלי צבי בראדי מבני ברק מצאצאיו
הערות שוליים

↑  "הספר "שאול בחיר ה' באתר היברו בוקס
| --- | --- |
בקרת זהויות :  NLI: 987007305592205171  LCCN: n86115200  VIAF: 103454217   WorldCat (עם VIAF): 103454217
רוסאנרגואטום

|  נתונים כלליים |
| --- | --- |
 תקופת הפעילות:  1992–הווה (כ־32 שנים) 
 חברת אם:  אטומאנרגופרום 
 מיקום המטה:  מוסקבה 
 הכנסות:  282,036,000,000 רובל רוסי (נכון ל־2016) 
 רווח:  10,605,000,000 רובל רוסי (נכון ל־2016) 
  
 www.rosenergoatom.ru
 
רוסאנרגואטום (ברוסית: Росэнергоатом) היא מפעילת תחנות הכוח הגרעיניות ברוסיה, חברת-בת של אטומאנרגופרום, שבעצמה מהווה סוכנות בת של רוסאטום והיא אחת החברות החשובות במגזר האנרגיה הגרעינית.
בעלות

החברה הוקמה ב-7 בספטמבר 1992 על פי צו נשיא רוסיה "אודות הפעלת ארגון של תחנות כוח גרעיניות בפדרציה הרוסית". על פי הצו מיום 8 בספטמבר 2001 שולבו כל תחנות הכוח הגרעיניות האזרחיות ברוסיה, כמו גם כל החברות התומכות בהן, תחת חברה בשם רוסאנרגאטום.
ב-19 בינואר 2007 אימץ הפרלמנט הרוסי חוק שהוביל ליצירת אטומאנרגופרום - חברת החזקות של התעשייה הגרעינית האזרחית ברוסיה. באוגוסט 2008 רוסאנרגואטום אורגנה מחדש לחברת מניות משותפת פתוחה ושמה שונה לאנרגואטום. כל מניות החברה הועברו לאטומאנרגופרום בסוף שנת 2008 ובשנת 2009 הוחזר השם הישן.
פעילויות

רוסאנרגואטום מפעילה 11 תחנות כוח גרעיניות עם 33 כורים ויש תוכנית להגדיל את מספר הכורים הפעילים ל-59 עד 2030. רוסאנרגואטום תכננה וייצרה את תחנות הכוח הניידות הצפות לצורף אספקת אנרגיה לעיירות בחוף הצפוני של רוסיה.
הערות שוליים

↑  "Russian civil nuclear reorganisation proceeds". World Nuclear News. 2008-08-12. אורכב מ-המקור ב-2008-11-21. נבדק ב-2008-08-19.
רוסאינקס

רוסאינקאס הוא כינויו של איגוד הובלת הכספים הרוסי של בנק רוסיה (ברוסית: Российское объединение инкассации (РОСИНКАС) Центрального банка Российской Федерации, Банка России) המהווה ישות משפטית עם משימות סטטוטוריות מיוחדות, זהו אחד המובילים הגדולים של מזומן ודברי ערך אחרים במדינה. הארגון נוצר על ידי בנק רוסיה כדי להבטיח את פעילותו בארגון הפצת מזומנים ברחבי הפדרציה הרוסית, והוא נכלל במערכת ריכוזית אחידה כגוף עצמאי לפעילות מקצועית.
היסטוריה

ב-1 באוגוסט 1939, על פי הוראתו של יו"ר מועצת המנהלים של הבנק הממלכתי ברית המועצות ניקולאי בולגנין, נוצר שירות הובלת מזומנים. תאריך זה הפך לחג מקצועי של עובדי הובלת הכספים.
מנהלת הובלת הכספים של הבנק הממלכתי של הרפבוליקה הרוסית הוקמה במסגרת של הבנק הממלכתי של ברית המועצות בשנת 1988.
איגוד רוסאינקס, בצורה בה היא מוכרת כיום בקהילה הבנקאית ובקרב מבנים מסחריים ברחבי הפדרציה הרוסית, הוקמה כתוצאה מתהליך רפורמה במבנים הכלכליים שהחלו בתקופת הפרסטרויקה בברית המועצות ויישום רפורמת הבנקאות בשנים 1987–1988.
על פי צו של מועצת השרים של ברית המועצות מספר 1118 מיום 6 באוקטובר 1987, נקבע מבנה חדש של המנגנון המרכזי של הבנק הממלכתי של ברית המועצות, שכלל הקמת איגוד להובלת כספים, המשלב 15 מחלקות רפובליקניות, כולל מחלקה רוסית. באוגוסט 1988 הוא כלל 71 מחלקות במחוזות הפדרציה הרוסית.
בשנת 1992 אימץ הבנק המרכזי של הפדרציה הרוסית (בנק רוסיה) גרסה חדשה של אמנת האיגוד וקבע כי רוסאינקס היא ישות משפטית והגוף הבכיר לניהול מערך הובלת הכספים בפדרציה הרוסית. בסך הכל, באותה תקופה כלל 74 מחלקות טריטוריאליות. הגרסה החדשה של האמנה הבטיחה את שמו הנוכחי: רוסאינקאס, איגוד הובלת הכספים הרוסי של הבנק המרכזי של הפדרציה הרוסית.
היסטוריה > מצב נוכחי

רוסאינקס מציעה שירותים מקצועיים לאיסוף והובלת מזומנים וחפצי ערך אחרים, שירותי מזומנים, ליווי נציג הזמנה, תחזוקת תוכנה וחומרה, תחזוק מכונות לספירה ומיון וציוד מסוף קופה, אבטחה ותחזוקת רכבים משוריינים. רשת הסניפים של האיגוד כוללת 77 מחלקות טריטוריאליות, המאפשרת לספק שירותים בכל מחוזות הפדרציה הרוסית.
ראו גם

שירות השילוח הממלכתי של רוסיה
המרכז הראשי לתקשורת מיוחדת
הערות שוליים

↑  "О государственной компании «Росинкас»". אורכב מ-המקור ב-2014-06-27. נבדק ב-2011-08-21.
↑  История развития
רנו 10

| --- | --- |

 מאפיינים כלליים
 נקרא גם:  Renault R10
 יצרן:  רנו (בצרפתית: Renault)
 שנות ייצור:  1965–1971
 הרכבה:  צרפת צרפת  בולגריה בולגריה
 מודל קודם:  דופין
 מודל אחריו:  רנו 12
 סיווג:  משפחתית קטנה
 מרכב:  4 דלתות
 פלטפורמה:  מנוע קדמי
 אורך:  4,200 מ"מ
 רוחב:  1,530 מ"מ
 גובה:  1,410 מ"מ
 משקל:  770 - 790 ק"ג
 בסיס גלגלים:  2,270 מ"מ
 מפרט טכני
 מנוע:  מנוע אחורי, 4 צילינדרים,  1,108 סמ"ק המפתח 34 כ"ס, מנוע 1,289 סמ"ק המפתח 38 כ"ס (מיולי 1969)
 הילוכים:  תמסורת ידנית - 4 מהירויות, תמסורת חצי אוטומטית (1963)
 מהירות מרבית:  140 קמ"ש (מנוע 1,289 סמ"ק)
 קשר:  רנו R8
 
רנו 10 היא מכונית משפחתית קטנה, בעלת 4 דלתות, מתוצרת יצרנית הרכב הצרפתית רנו אשר יוצרה בין השנים 1965–1971. דגם "רנו 10" התבסס על דגם רנו R8, והחליף את דגם הדופין.
במהלך שנות הייצור, יוצרו כ-690,000 יחידות.
מנועי דגם ה"רנו 10" הורכבו ברישיון בדגמי דאף 66 ההולנדית (מנועי 1,289 סמ"ק).
רנו 10, שנת 1969
תמונות

רנו 10, שנת 1969
רנו 10, שנת 1969
רנו 10, מנוע 1,100
רנו 10 דגם Major
רנה תום

| --- | --- |

רנה תום, 1970
 לידה:  2 בספטמבר 1923 מובליאר, דו, צרפת 
 פטירה:  25 באוקטובר 2002 (בגיל 79) בור סור איווט, אסון, צרפת 
 שם לידה:  René Frédéric Thom 
 ענף מדעי:  מתמטיקה
 מקום מגורים:  צרפת
 מקום לימודים:  אוניברסיטת סן לואי (1942)  אקול נורמל סופרייר (1946)  סורבון (1951) 
 מנחה לדוקטורט:  אנרי קרטן 
 מוסדות:  המכון למדעים מתקדמים (1964–1988)  המרכז הלאומי למחקר מדעי (1946–1951)  אוניברסיטת גרנובל (1953–1954)  אוניברסיטת שטרסבורג (1954–1963) 
 תלמידי דוקטורט:  Jean-Louis Chaboche, Marcos Sebastiani, Marc Chaperon, David Trotman 
 פרסים והוקרה:  מדליית פילדס (1958)  מסדר ההצטיינות המדעית הלאומי של ברזיל (1995)  מדליית בראואר (1970)  פרס המדינה (1970) 
 צאצאים:  פרנסואז תום 
 תרומות עיקריות
 תורת הקטסטרופות המתמטית
 חתימה:   
 
רנה תום (בצרפתית: René Thom;‏ 2 בספטמבר 1923 - 25 באוקטובר 2002), מתמטיקאי ופילוסוף צרפתי.
חייו

תום נולד במונבליאר (Montbéliard) שבצרפת. בשנת 1951 הוא השלים את עבודת הדוקטורט באוניברסיטת פריס. בשנת 1957 קיבל משרת פרופסור באוניברסיטת שטרסבורג.
תום יצר את תורת הקטסטרופות המתמטית והיה חתן מדליית פילדס לשנת 1958. יחד עם הסלר ויטני, תרם תום תרומה מהותית גם לטופולוגיה הדיפרנציאלית ולתורת הסינגולריות.
בעשרים השנים האחרונות לחייו רוב פרסומיו עסקו בפילוסופיה ואפיסטמולוגיה, בין היתר העריך מחדש את כתביו המדעיים של אריסטו.
רכס ליחי

| --- | --- |

 מידע כללי
 גובה:  1,926 מטר
 מדינה:  גאורגיה גאורגיה
 מיקום:  מרכז גאורגיה
 רכס הרים:  הרי הקווקז
 אורך הרכס:  102 ק"מ 
 קואורדינטות:  42°12′56″N 43°36′04″E﻿ / ﻿42.215555555556°N 43.601111111111°E﻿ / 42.215555555556; 43.601111111111
  (למפת הרי הקווקז מוגדלת) רכס ליחי(למפת הרי הקווקז רגילה) רכס ליחי(למפת גאורגיה רגילה) טביליסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור רכס ליחי(למפת גאורגיה מוגדלת) טביליסי בתומי רוסתווי זוגדידי גורי פותי סוחומי חאשורי רוסיה אזרבייג'ן ארמניה טורקיה הים השחור רכס ליחי
 
רכס ליחי (בגאורגית: ლიხის ქედი, ליחיס כֶּדי) או רכס סוראמי (სურამის ქედი, סוּראמיס כֶּדי) הוא רכס הרים במרכז גאורגיה המחלק את המדינה לשני חלקיה העיקריים: מזרח גאורגיה ומערב גאורגיה.
רכס הליחי הוא חלק מהרי הקווקז. מצד אחד הוא מחבר בין הרי הקווקז הגדול מצפונו להרי הקווקז הקטן שמדרומו, ומצד שני מפריד בין מזרח גאורגיה למערב גאורגיה. במאה ה-20, ברכס נחצבה מנהרה, שמחברת על ידי מסילת ברזל וכביש בין שני חלקי גאורגיה. הרכס עובר בנפות: חאשורי, חרגאולי, זנאורי וג'ווה.
הנקודה הגבוה ביותר ברכס מצויה בגובה 1,926 מטר מעל פני הים. הנקודה הנמוכה ביותר היא מערב הרים שנקרא מעבר סוראמי, ונמצא בגובה 949 מטר מעל פני הים.
בין ההרים ברכס נמנה הר סבואוטי (saboueti).
שבת (רומן)

| --- | --- |

 מידע כללי
 מאת:  איאן מקיואן
 שפת המקור:  אנגלית
 סוגה:  רומן
 מקום התרחשות:  לונדון 
 הוצאה
 הוצאה:  ג'ונתן קייפ 
 הוצאה בשפת המקור:  ג'ונתן קייפ
 תאריך הוצאה:  2005
 מספר עמודים:  308
 הוצאה בעברית
 הוצאה:  עם עובד
 תאריך:  2006
 תרגום:  סמדר מילוא
 מספר עמודים:  324
 סדרה
 ספר קודם:  כפרה 
 הספר הבא:  על חוף צ'זיל 
 
שבת (באנגלית: Saturday) הוא רומן מאת הסופר הבריטי איאן מקיואן, שיצא לאור בשנת 2005. עלילת הרומן מתרחשת ברובע פיצרוביה שבמרכז לונדון במשך יממה אחת, ביום שבת, 15 בפברואר 2003, כאשר התקיימה הפגנה גדולה (אנ') נגד פלישת ארצות הברית לעיראק ב-2003 (אנ'). גיבור הרומן, הנרי פרון, נוירוכירורג בן 48, תכנן סדרה של סידורים והנאות, שהגיעו לשיאן בארוחת ערב משפחתית. בעודו עובר על יומו, הוא מהרהר במשמעות המחאה ובבעיות שהובילו אליה; עם זאת, היום מופרע על ידי מפגש עם אדם אלים ובעייתי.
כדי להבין את השקפת העולם של דמותו של פרון, מקיואן בילה זמן עם נוירוכירורג. הרומן חוקר את העיסוק בעולם המודרני ואת משמעות הקיום בו. פרון, למרות שהצליח כלפי חוץ, עדיין נאבק להבין את המשמעות בחייו, בוחן את הסיפוק האישי בעולם הפוסט-מודרני והמפותח. למרות שהוא אינטליגנטי, פרון מרגיש שיש לו השפעה מועטה על אירועים פוליטיים.
עלילה

הרומן עוקב אחר הנרי פרון, מנתח מצליח בן 48. חמישה פרקים מתווים את יומו ומחשבותיו ביום שבת, 15 בפברואר 2003, יום ההפגנה נגד הפלישה לעיראק ב-2003, המחאה הגדולה ביותר בתולדות בריטניה. יומו של פרון מתחיל בשעות הבוקר המוקדמות, כאשר הוא רואה פס מטוס בוער על פני השמים. זה מטיל צל על שארית היום שלו כשהדיווחים בטלוויזיה משתנים ללא הרף: האם זו תאונה או טרור?
בדרך למשחק הסקווש השבועי שלו, הסטת תנועה מזכירה לפרון את ההפגנות נגד המלחמה שהתרחשו באותו יום. לאחר שהורשה לעבור את ההסטה, הוא מתנגש במכונית אחרת, ופוגע במראה הכנף שלה. בתחילה הנהג, בקסטר, מנסה לסחוט ממנו כסף. כאשר פרון מסרב, בקסטר ושני חבריו הופכים לתוקפניים. כשהבחין בתסמינים בהתנהגותו של בקסטר, פרון מזהה במהירות את הופעת מחלת הנטינגטון. למרות שספג חבטה בחזה, פרון מצליח להימלט ללא פגע בכך שהוא מסיח את דעתו של בקסטר בדיונים על מחלתו.
פרון ממשיך למשחק הסקווש שלו, עדיין חושב על התקרית. הוא מפסיד במשחק הארוך בגלל עניין טכני במערכה האחרונה. לאחר ארוחת הצהריים הוא קונה דגים ממוכר דגים מקומי לארוחת ערב. הוא מבקר את אמו, הסובלת משיטיון וסקולרי, המטופלת בבית אבות.
לאחר ביקור בחזרה של בנו, פרון חוזר הביתה לבשל ארוחת ערב, וחדשות הערב מזכירות לו את הקשת הגדולה יותר של אירועים שאופפת את חייו. כאשר דייזי, בתו, מגיעה הביתה מפריז, השניים מתווכחים בלהט על המלחמה הקרובה בעיראק. חמיו מגיע לאחר מכן. דייזי מיישבת מחלוקת ספרותית קודמת שהובילה לעימות עם סבה מצד אמה; זוכרת שהוא זה שהעניק לה השראה לאהבתה לספרות. בנו של פרון תיאו חוזר לאחר מכן.
רוזלינד, אשתו של פרון, היא האחרונה להגיע הביתה. כשהיא נכנסת, בקסטר ושותף מפלסים את דרכם פנימה חמושים בסכינים. בקסטר מכה את הסבא, מאיים על המשפחה ומצווה על דייזי להתפשט. כשהיא עושה זאת, פרון מבחינה שהיא בהיריון. כשגילה שהיא משוררת, בקסטר מבקש ממנה לדקלם שיר. במקום אחד משלה, היא מדקלמת את "חוף דובר" (אנ') מאת מת'יו ארנולד, מה שמשפיע על בקסטר מבחינה רגשית, ולמעשה מפרק אותו מנשקו. במקום זאת הוא מתלהב מהשיחה המחודשת של פרון על טיפול חדש למחלת הנטינגטון. פרון ותיאו משתלטים על בקסטר לאחר ששותפו נוטש אותו, והוא מאבד את ההכרה לאחר שנפל במורד המדרגות. פרון מוזמן לבית החולים לניתוח חירום מוצלח בבקסטר. היממה מסתיימת בסביבות 5:15 בבוקר ביום ראשון, לאחר שפרון חזר מבית החולים והתעלס שוב עם אשתו.
יצירת הרומן

לשאלה "מה היווה את ראשית הרומן הזה?" ענה מקיואן: "האמת, תשוקה מעורפלת, משאלה ישנה, לאחר שכתבתי רומן היסטורי, לכתוב רומן שלא רק עוסק בהווה אלא גם מתרחש בהווה. זה קרה אפילו לפני 11 בספטמבר. ידעתי שאני רוצה לחזור לראשית המאה הזו, ולא להיות ב-1935. עברתי למרכז לונדון אחרי שגרתי באוקספורד במשך 17 שנה, וחשבתי שאני מאד רוצה לכתוב רומן לונדוני. גם פיתחתי אמביציה לכתוב על עבודה. חשבתי שהדמות הבאה שלי - מי שלא תהיה - תהיה בעלת עבודה. יותר מדי דמויות בספרות הבדיונית נעים בעולם בלי עבודה. או שהם מרצים בקולג', במיוחד באמריקה. החלק בלונדון שבו התמקמתי הוא אזור מאוד רפואי, יש כאן בתי חולים גדולים, וכך התחלתי כבר לחשוב שהוא יהיה נוירוכירורג."
במסגרת התחקיר לכתיבת הרומן בילה מקיואן שנתיים במעקב אחר עבודתו של נייל קיצ'ן, נוירוכירורג בבית חולים בלונדון. מקיואן גם ביקש מכמה רופאים ומנתחים לסקור את הספר לשם דיוקו, אם כי נדרשו תיקונים מעטים לתיאור הניתוח.
יש רכיבים אוטוביוגרפיים ברומן: הגיבור מתגורר בכיכר פיצרוי, אותה כיכר בלונדון שמקיואן מתגורר בה. כריסטופר היצ'נס, חבר של מקיואן, ציין כי אשתו, הוריו וילדיו של פרון דומים במאפייניהם לאלה של מקיואן. בנו של מקיואן, גרג, שכמו תיאו ניגן בגיטרה בצורה סבירה בצעירותו, הדגיש הבדל אחד ביניהם, "אני בהחלט לא לובש ג'ינס שחורים צמודים".
קטעים מהרומן פורסמו טרם צאתו לאור בחמישה מגזינים ספרותיים, כולל כל הפרק הראשון ב-The New York Review of Books, בסוף 2004 ותחילת 2005. הרומן השלם פורסם בהוצאת ג'ונתן קייפ בפברואר 2005 בלונדון, ניו יורק וטורונטו. הספר תורגם להולנדית, עברית, גרמנית, ספרדית, פולנית ויפנית.
הערות שוליים

↑  לורה מילר, Salon.com, ‏בשש לפני המלחמה, באתר גלובס, 9 בפברואר 2006
↑  איאן מקקיואן, "דברי תודה", שבת, עמ' 324
1 2  Zalewski, Daniel Ian McEwan's Art of Unease", The New Yorker, 23 February 2009
↑  Christopher Hitchens, Civilization and Its Malcontents, ‏1 באפריל 2005
↑  Saturday, באתר של איאן מקיואן (באנגלית)
| כתבי איאן מקיואן |
| --- | --- | --- |
| רומנים | גן הבטון • נחמת זרים • הילדים שבזמן • התמים • כלבים שחורים • אהבה עיקשת • אמסטרדם • כפרה • שבת • על חוף צ'זיל • סולאר • דברי מתיקה • טובת הילד • קליפת אגוז • מכונות כמוני • הג'וק • שיעורים |  |
| קובצי סיפורים | First Love, Last Rites • In Between the Sheets |  |
| ספרי ילדים | Rose Blanche • The Daydreamer (1994) |  |
| מחזות טלוויזיה | Jack Flea's Birthday Celebration • משחק החיקוי • Solid Geometry |  |
| תסריטים | The Ploughman's Lunch • Soursweet • The Good Son • התמים • על חוף צ'זיל • טובת הילד |  |
שגרירות פפואה גינאה החדשה בישראל

| --- | --- |
אין תמונה חופשית
 מידע כללי
 כתובת:  הגן הטכנולוגי מלחה 
 עיר:  ירושלים
 קואורדינטות:  31°45′00″N 35°11′12″E﻿ / ﻿31.749885769379°N 35.186678266254°E﻿ / 31.749885769379; 35.186678266254
 תאריך פתיחה:  5 בספטמבר 2023
 דיפלומטיה
 חלק מ:  יחסי ישראל–פפואה גינאה החדשה
 שטח האמנה:  ישראל ישראל
 מדינה מיוצגת:  פפואה גינאה החדשה פפואה גינאה החדשה
 he
 
שגרירות פפואה גינאה החדשה בישראל היא הנציגות הדיפלומטית של פפואה גינאה החדשה בישראל, המייצגת את האינטרסים שלה בישראל כחלק מיחסי ישראל–פפואה גינאה החדשה. השגרירות ממוקמת בירושלים.
היסטוריה

באוגוסט 2007 מינתה פפואה גינאה החדשה את יעקב וייס לקונסול הכבוד שלה בישראל.
בפברואר 2023 הודיעו שרי החוץ של ישראל ופפואה גינאה החדשה על כוונת פפואה גינאה החדשה לפתוח שגרירות בישראל, שתשכון בירושלים.
ב-5 בספטמבר 2023 חנך ראש ממשלת פפואה גינאה החדשה ג'יימס מרפה את השגרירות בירושלים, במעמד ראש ממשלת ישראל בנימין נתניהו.
ישראל תממן את הפעלת השגרירות בשנתיים הראשונות.
השגרירות ממוקמת בגן הטכנולוגי מלחה.
בדצמבר 2023 דווח כי פפואה גינאה החדשה תפתח קונסוליה של כבוד באריאל, הראשונה מסוגה.
הערות שוליים

↑  איתמר אייכנר, פפואה גינאה החדשה תפתח שגרירות בירושלים, באתר ynet, 26 בפברואר 2023
↑  פפואה גינאה החדשה צפויה להקים שגרירות בירושלים, באתר משרד החוץ
↑  ניצן קידר, "פפואה ניו גיני חנכה שגרירות בירושלים", באתר ערוץ 7, 5 בספטמבר 2023
פפואה גינאה החדשה פתחה שגרירות בירושלים, באתר "סרוגים", 5 בספטמבר 2023
פפואה ניו גיני חונכת שגרירות בירושלים, באתר משרד ראש הממשלה
↑  Israel to bankroll PNG embassy in the contested city of Jerusalem, PM says, ABC News, ‏6 בספטמבר 2023 (באנגלית)
↑  איתמר אייכנר, נכס השגרירות החדשה בירושלים - במימון ישראל בשנתיים הראשונות, באתר ynet, 11 בספטמבר 2023
↑  דודי בן חמו, ‏לראשונה מאז קום המדינה: קונסוליית כבוד ביהודה ושומרון, באתר כיכר השבת, 25 בדצמבר 2023
רוסאלקטרוניקה

| --- | --- |

 נתונים כלליים
 מייסדים:  ממשלת רוסיה 
 תקופת הפעילות:  1997–הווה (כ־27 שנים) 
 חברת אם:  רוסטך 
 מיקום המטה:  מוסקבה 
 ענפי תעשייה:  תעשיית האלקטרוניקה 
 מוצרים עיקריים:  מחשב, אמצעי ראיית לילה, מיקרוגל, electronic vacuum device, semiconductor device, אלקטרוניקה קוונטית, מכשור רפואי, מעגל משולב, מכשירי חשמל ביתיים 
 הכנסות:  58,981,000,000 רובל רוסי (נכון ל־2016) 
 רווח תפעולי:  2,617,000,000 רובל רוסי (נכון ל־2016) 
 רווח:  1,783,000,000 רובל רוסי (נכון ל־2016) 
 עובדים:  38,500 (נכון ל־2012) 
  
 www.ruselectronics.ru
 
רוסאלקטרוניקה (ברוסית: Росэлектроника) היא חברת החזקות רוסית בבעלות המדינה, שהוקמה בשנת 1997. נמצאת בבעלות תאגיד רוסטך.
חברת רוסאלקטרוניקה אחראית לייצור של כ-80 אחוז מכל רכיבי האלקטרוניקה הרוסית.
היסטוריה

חברת רוסאלקטרוניקה משלבת בתוכה חברות ממגזר האלקטרוניקה המתמקדות בתכנון והפקת חומרים אלקטרוניים, ציוד, מוצרים מוליכים למחצה וטכנולוגיות מיקרו. חברת ההחזקות הוקמה בתחילת 2009 על בסיס חברת החזקות קודמת שנוצרה בשנת 1997. בסוף שנת 2012 החליטה מועצת הפיקוח של רוסטך לשלב קבוצות חברות של סיריוס ואוריון כחלק מחברת רוסאלקטרוניקה.
בדצמבר 2012, מועצת הפיקוח של רוסטך העבירה את נכסי סיריוס ואוריון לידי רוסאלקטרוניקה.
אוריון הוקמה בשנת 2009 כאגודה מחקרית ותעשייתית המיועדת לפיתוח מערכות תקשורת, תת-מערכות וציוד להגנה, למטרות מיוחדות וכפולות. חברותיה היו ממוקמות בשישה מחוזות פדרליים. אוריון העסיקה 11,000 עובדים ושלטה על 17 ארגונים, ביניהם מכון המחקר להנדסת מכשירים, מכון המחקר של אומסק להנדסת כלים, לשכת הבנייה המיוחדת ווסטוק בברנאול והמכון לחקר אינטגרלי של מערכות תקשורת מיוחדות.
סיריוס הוקמה בשנת 2009. מוצריה העיקריים כוללים תוכנות מותאמות ומשוכפלות לשימושים שונים, ציוד טלוויזיה ומכשירים לקליטה בטלוויזיה, בפרט, בתנאים קיצוניים (סביבת חלל, סביבה של טמפרטורה אולטרה-גבוהה וסביבות עוינות אחרות), יסודות עבור מערכות בקרה אוטומטיות, חומרה ותוכנה המיועדת למכונות אוטומטיות מיוחדות. מערכות ייעוד, מערכות אבטחה מקיפות למתקנים קריטיים ומערכות הסעת נוסעים וציוד טלקומוניקציה. החברה כללה למעלה מ-20 ארגונים, כגון מרכז המחקר הבינלאומי לטכנולוגיות ניווט מתקדמות; חברת רדיוזאבוד; מפעל Solnechnogorsk; מרכז המחקר קריסטל; מכון נובוסיבירסק למערכות תוכנה ומכוני מחקר בתחום פיתוח טכנולוגיות לטלוויזיה.
כתוצאה מהרחבת החברה, נערך ארגון מחדש בחברה, כאשר בתקופה שבין 2014 ועד 2016 הוקמו 70 ארגונים על בסיס 120 ויותר ארגונים של חברת רוסאלקטרוניקה. לדברי סמנכ"ל חברת רוסאלקטרוניקה, אנשיו צופים גידול בהכנסות בשנים 2012–2020 ל-130.7 מיליארד רובל (3.7 מיליארד דולר) מ -42.7 מיליארד רובל (1.2 מיליארד דולר). כמות חברות-הבת של רוסאלקטרוניקה תקטן מ-123 ל-70.
בשנת 2015 מונה איגור קוזלוב ליו"ר מועצת המנהלים של רוסאלקטרוניקה, בהיותו עדיין חבר במועצת הייעוץ של שר התקשורת ותקשורת ההמונים של הפדרציה הרוסית. בשנת 2016 איגור קוזלוב הפך למנכ"ל חברת רוסאלקטרוניקה. בשנת 2017 אלכסיי בלינסקי מונה להחליפו. התאגיד הממלכתי רוסטך הודיע בהמשך על תוכניות למכור 75% ממניות רוסאלקטרוניקה בהנפקה.
מוצרים

חברת Ruselectronics מספקת מכשירים מוליכים למחצה, גלאי תמונות ואלמנטים פולטי אור, תצוגה, מכשירי מיקרוגל וצינורות ואקום, חומרים ומבנים אלקטרוניים, ציוד ומערכות אלקטרוניות. מוצריה כוללים דיודות; לוחות תצוגת פלזמה AC ו- DC, צ'קים דיגיטליים, כמו גם מסכי פלזמה ליישומים תעשייתיים; סגסוגות ננו ושבבי LED IR. מוצרי החברה כוללים גם מבודדי גלגלים, מעברי פאזות; רוחב פס רחב וצר ומעגלי חשמל בעלי הספק גבוה. חברות הבת של רוסאלקטרוניקה מתמחות גם בפיתוח מערכות רדיו כולל מערכות SDR לספינות.
החברה כוללת תשלובת "וגה" שהיא מובילה ברוסיה לתכנון ובניית אנטנות ומערכות מכ"ם למגוון מטרות.
תוכנית חדשנות

בשנת 2014 במהלך התערוכה השנתית Open Innovations רוסאלקטרוניקה הציגה פתרון הצלה ייחודי מרבי-קומות. מערכת 'ספצמגניט' עוצבה כמערכת עצמאית להימלטות (EKSS) המיועדת לשמש להצלת אנשים מקומות גבוהות על בסיס מערכות בלימה של זרמים מגנטיים - שני תרמילי בריחה והצלה מצוידים במערכות מגנטיות המקיימות אינטראקציה עם רצועה חשמלית הממוקמת בתוך פיר חסין אש נפרד שמוצב בחלקו החיצוני של הבניין.
כאשר תרמיל בריחה מלא באנשים מתחיל לנוע מטה, כוח המשיכה גורם לזרמים בתא, המייצרים כוח בלימה על ידי אינטראקציה עם השדה המגנטי של המערכת. תרמיל בריחה אחד יכול להוריד עד 25 איש בכל פעם מגובה של 100 מטר תוך פחות מדקה. בינתיים, תרמיל הבריחה השני (הריק) שמתחבר לראשון, יעלה למעלה, מוכן לפנות את קבוצת האנשים הבאה.
באינטרפוליטקס 2014, התערוכה הבינלאומית ה-18 של טכנולוגיות ושיטות להבטחת ביטחון לאומי, הציגה החברה עמדת פיקוד סלולרית חדשה עם מצלמות תרמוגרפיות לתצפית ומעקב מרחוק במהלך פעולות אבטחה באזורים שנפגעו מאסונות טבע, מצב חירום שנגרם על ידי טכנולוגיה ובמסה רבה התכנסויות ואירועים המוניים שעלולים להיות נדיפים:
"מערכת ההדמיה התרמית החדשה המותקנת ברכב יכולה לשמש לתגובת חירום במהלך שריפות יער ועל ידי המשטרה באפס ראות. אנחנו באמת רוצים לספק את הטכנולוגיות החדישות ביותר לאנשים שמצילים חיים של אנשים אחרים", אמר אנדריי זברב, מנכ"ל רוסאלקטרוניקה.
פתרון חדשני נוסף שהוצג בOpen Innovations-2014 הוא טכנולוגיה ליישום ציפוי מגן על מכשירים רפואיים שהוצג על ידי חברת אלקטרוניקה רוסית אחרת - מכון המחקר המדעי "ואקום מכונות", הנחשבת לחברת בת של רוסאלקטרוניקה.

בסך הכל רוסאלקטרוניקה מתכננת להשקיע יותר מ-5.8 מיליארד דולר בפיתוח טכנולוגיות חדשות.
התוכנית החדשה לפיתוח חדשנות תעזור לנו להגדיל את הכנסות המכירות, לקחת את המוצרים שלנו לשווקים הגלובליים, ולוודא שרוסיה תקבל דריסת רגל בתחומי שוק חדשים ובסופו של דבר תתפוס תפקיד מוביל במספר תחומי טכנולוגיה. אנדריי זברב, מנכ"ל רוסאלקטרוניקה
חברת רוסאלקטרוניקה מתכננת להשקיע יותר משלושה מיליארד דולר במודרניזציה טכנית של נכסיה ברחבי רוסיה ואז להזריק כ־2.3 מיליארד דולר במו"פ, כאשר השאר יעבור לשיפור תשתיות, הכשרת צוותים ושיתוף פעולה כלכלי בינלאומי.
הערות שוליים

↑  "Archived copy". ארכיון מ-2014-11-13. נבדק ב-2014-11-13. {{cite web}}:  (עזרה)
↑  "Archived copy". ארכיון מ-2014-11-12. נבדק ב-2014-11-12. {{cite web}}:  (עזרה) Ruselectronics to triple revenues by 2020
↑  Bloomberg Businessweek. Company Overview of JSC Ruselectronics
↑  "Archived copy". ארכיון מ-2014-11-12. נבדק ב-2014-11-12. {{cite web}}:  (עזרה) Ruselectronics Design to Help Evacuate People from High-rises
↑  "Archived copy". אורכב מ-המקור ב-2014-11-12. נבדק ב-2014-11-12. {{cite web}}:  (עזרה) Ruselectronics antes up $5.8bn for innovation
מנכ"ל רוסאלקטרוניקה אנדריי זברב (2008–2016) לצד ולדימיר פוטין
איגור קוזלוב, מנכ"ל (2016)
מצלמה תרמוגרפית המיוצרת על ידי חברת ציקלון, חברת בת של רוסאלקטרוניקה